Държавен вестник, бр. 42, 2014 г., стр. 7

БРОЙ  42	
Д Ъ Р Ж А В Е Н  В Е С Т Н И К 	
СТР.  7  
(3) Помощник-оценителите са служители 
на управляващия орган и/или лица по чл. 16, 
ал. 1, които подпомагат дейността по оценка 
и чиято дейност се ограничава до етапите на 
оценка, определени в заповедта по чл. 15, ал. 1.
(4) Наблюдателите следят процедурата да 
бъде проведена при спазване разпоредбите на 
постановлението. Те присъстват на заседани-
ята на комисията, като не могат да влияят 
по какъвто и да е начин при оценяването на 
проектните предложения. При констатиране 
на нарушения на процедурата наблюдателят е 
длъжен писмено да информира ръководителя 
на управляващия орган. След приключването 
на оценителния процес наблюдателят изготвя 
доклад за своята дейност до ръководителя 
на управляващия орган по ред, определен в 
заповедта по чл. 15, ал. 1.
(5) В случаите, когато дейността по оценка 
на проектните предложения се извършва от 
междинно звено, по своя преценка управлява-
щият орган може да излъчи свой представител 
със статут на наблюдател.
(6) Управляващият орган кани писмено 
Централното координационно звено да излъчи 
свои представители със статут на наблюдатели, 
като срокът за писмен отговор е 5 работни дни. 
Представители на Централното координаци-
онно звено не могат да участват като наблю-
датели, когато дирекция, включена в състава 
на звеното, е подала проектно предложение 
по конкретната процедура за предоставяне на 
безвъзмездна финансова помощ.
Чл. 18. (1) Председателят, секретарят и 
членовете на оценителната комисия, помощ-
ник-оценителите и наблюдателите трябва да 
притежават необходимата квалификация и 
професионална компетентност за изпълнение 
на задачите, възложени им със заповедта по 
чл. 15, ал. 1.
(2) Лицата по ал. 1 са длъжни: 
1. да изпълняват задълженията си добро-
съвестно, обективно и безпристрастно;
2. да пазят в тайна обстоятелствата, кои-
то са узнали във връзка със своята работа в 
комисията.
(3) Лицата по ал. 1 не могат:
1. да са в конфликт на интереси по смисъла на 
чл. 57, параграф 2 от Регламент (ЕС, ЕВРАТОМ) 
№ 966/2012 с някой от кандидатите или парт-
ньорите в процедурата за предоставяне на 
безвъзмездна помощ;
2. да имат интерес по смисъла на Закона за 
предотвратяване и установяване на конфликт 
на интереси от отпускането на безвъзмездна 
финансова помощ по конкретната процедура; 
3. да са свързани лица по смисъла на § 1, 
т. 1 от допълнителните разпоредби на Закона 
за предотвратяване и установяване на конфликт 
на интереси с кандидат по процедурата;
4. да са лица, които се намират помежду 
си в йерархическа зависимост.
(4) Лицата по ал. 1 подписват декларация 
за спазване на изискванията по ал. 2, т. 2 и 
за съответствие с обстоятелствата по ал. 3, 
незабавно след като научат имената на кан-
дидатите и партньорите в процедурата.
(5) При възникване на някое от обсто-
ятелствата по ал. 3 в хода на оценителния 
процес съответното лице по ал. 1 незабавно 
информира писмено за това ръководителя 
на управляващия орган и се отстранява от 
оценителния процес.
(6) В случаите на свързаност или йерар-
хична зависимост от участие в оценителния 
процес се отстраняват толкова лица, колкото 
е необходимо, за да се изпълнят съответните 
изисквания на ал. 3, т. 3 и 4.
(7) При възникване на някое от обстоятел-
ствата по ал. 3 или при настъпване на други 
обективни причини, поради които член на 
комисията не може да изпълнява задълженията 
си, той се замества от резервен член. Когато 
заместването с резервен член не е възможно, 
се изменя заповедта по чл. 15, ал. 1.
(8) При възникване на някое от обстоятел-
ствата по ал. 3 или при настъпване на други 
обективни причини, поради които председа-
телят, секретарят, помощник-оценител или 
наблюдател, не може да изпълнява задълже-
нията си, той се заменя с друго лице, което 
притежава необходимата квалификация и 
професионална компетентност за изпълнение 
на задачите и отговаря на изискванията по 
ал. 3, като за това се изменя заповедта по 
чл. 15, ал. 1. 
(9) В случаите по ал. 7 и 8 новоопределени-
те лица подписват декларация за спазване на 
изискванията по ал. 2, т. 2 и за съответствие 
с обстоятелствата по ал. 3, а мотивите за 
промяната се отразяват в оценителния доклад.
Чл. 19. (1) Всички подадени в срок про-
ектни предложения се оценяват в съответ-
ствие с критериите, посочени в насоките за 
кандидатстване. Не се допуска въвеждането 
на допълнителни критерии за оценка или 
изменение на критериите по време на про-
веждането на процедурата, с изключение на 
случаите по чл. 13, ал. 6. 
(2) Оценката на проектните предложения 
включва:
1. оценка на административното съответ-
ствие и допустимостта;
2. техническа и финансова оценка.
(3) При процедури с един краен срок за 
кандидатстване оценката по ал. 2 се извършва 
до 90 дни от издаването на заповедта по чл. 15, 
ал. 1. При процедури с няколко крайни срока 
за кандидатстване оценката по ал. 2 за първия 
срок се извършва до 90 дни от издаването на 
заповедта по чл. 15, ал. 1, а за следващите 
срокове – до 90 дни от съответния краен срок 
за подаване на проектни предложения.